आगामी लोकसभा चुनाव से पहिले विपक्षी एकता के परखे के खाति संसद के मॉनसून सत्र के समय राज्यसभा के उप-सभापति पद के चुनाव एगो बड़हन टेस्ट होई। अटकलन के बीच के तृणमूल कांग्रेस (टीएमसी) अपन सांसद सुखेंदु शेखर रॉय के साझा उम्मीदवार के तौर पर इस पद के खाति उतार सकत बा, ऐईसे में फेडरल फ्रंट आ यूनाइटेड प्रोग्रेसिव अलाइंस के घटक दल नॉमिनेशन प सोच समझके फैसला ले सकत बा।
2 जुलाई के पीजे कुरियन हो रहल बाड़े रिटायर
उच्च सदन यानि राज्यसभा के उप-सभापति पद से कांग्रेस नेता पीजे कुरियन के 2 जुलाई के होखे जा रहल रिटायरमेंट के बाद ई चुनाव करावल आवश्यक हो गईल बा। पूरा मामला से वाकिफ सूत्र बतावल कि कांग्रेस इ बात के संकेत दिहले बा कि ऊ विपक्षी पार्टियन के समर्थन करे जा रहल बा, लेकिन इ बारे में अंतिम निर्णय ई देखके लिहल जाई कि कवन उम्मीदवार के प्रस्ताव करत बा।
साझा उम्मीदवार उतारे के कोशिश
कांग्रेस सूत्रन बतवलस कि पार्टी अपन उड़ीसा आ पश्चिम बंगाल के धुर विरोधी पार्टियन बीजू जनता दल आ तृणमूल कांग्रेस के साथे बातचीत के रास्ता खोल दिहले बा ताकि साझा उम्मीदवार उतारे के संभावाना तलाशल जा सके।
तृणमूल कांग्रेस बुधवार के कहल कि ऊ अभी तक उपसभापति पद के उम्मीदवार के खाति अभी तक अपन नाम ना बढ़वले बा। तृणमूल के राज्यसभा सांसद डेरेक ओब्रायन बुधवार के कहले- “उपसभापति के विपक्षी उम्मीदवार के नाम पर अभी फैसला नईखे कईल गईल। हमनी कोई के ना नाम नईखी लिहले। संयुक्त विपक्ष बाद में इ नाम के साथे सामने आई।”
bho_Deva bho_Deva bho_Deva bho_Deva bho_Deva bho_Deva